A BIZOTTSÁG 1845/2004/EK RENDELETE
(2004. október 22.)
az egyes elnevezéseknek az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (Tergeste, Lucca, Miele della Lunigiana és Άγιος Ματθαίος Κέρκυρας (Agios Mathaios Kerkyras))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) és (4) bekezdésére,
mivel:
(1)
Olaszország a 2081/92/EGK rendelet 5. cikkével összhangban három, a „Tergeste”, „Miele della Lunigiana” és „Lucca” eredetmegjelölésre vonatkozó bejegyzési kérelmet juttatott el a Bizottsághoz; Görögország egy bejegyzési kérelmet juttatott el a Bizottsághoz az „Άγιος Ματθαίος Κέρκυρας” (Agios Mathaios Kerkyras) földrajzi jelzésre vonatkozóan.
(2)
Az említett rendelet 6. cikkének (1) bekezdésével összhangban megállapításra került, hogy a kérelmek megfelelnek e rendeletnek, különösen abban a tekintetben, hogy tartalmazzák a rendelet 4. cikkében előírt valamennyi elemet.
(3)
Egyetlen a 2081/92/EGK rendelet 7. cikkének értelmében tett kifogási nyilatkozat sem érkezett a Bizottsághoz az e rendelet mellékletében szereplő elnevezéseknek az Európai Unió Hivatalos Lapjában (2) történő kihirdetését követően.
(4)
Következésképpen ezen elnevezések bejegyezhetőek az Oltalom alatt álló eredetmegjelölések és földrajzi jelzések nyilvántartásába, és ezáltal azok a Közösség egész területén eredetmegjelölésként vagy földrajzi jelzésként oltalmat élveznek.
(5)
E rendelet I. melléklete kiegészíti a 2400/96/EK rendelet (3) mellékletét,
ELFOGADTA EZT A RENDELETET:
1. cikk
A 2400/96/EK rendelet melléklete kiegészül az e rendelet mellékletében szereplő elnevezésekkel, és azokat a 2081/92/EGK rendelet 6. cikkének (3) bekezdése értelmében be kell jegyezni az Oltalom alatt álló eredetmegjelölések és földrajzi jelzések nyilvántartásába mint oltalom alatt álló eredetmegjelölést (OEM) vagy oltalom alatt álló földrajzi jelzést (OFJ).
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 22-én.